Tárgy: Hozzáférési kérelem [Ares(2015)1209502 – Üzemanyag-ellátási megállapodás az MVM Paks 2 és a Roszatom között]

Kedves Jávor Úr,

Kérésének eleget téve megerősítem, hogy az MVM Paks 2 és a Roszatom egyik leányvállalata között létrejött üzemanyag-ellátásról szóló szerződést az Euratom Egyezmény 52. cikkelyének megfelelően jelen év április 20-án Euratom Ellátási Ügynökség (ESA) aláírta.

Az üzemanyag ellátásról szóló szerződések általában bizalmasak, így a bennük foglaltak nem hozhatók nyilvánosságra. Továbbá, jelen esetben Magyarország kormánya titkosította a szerződést, mellyel egyértelműen jelezte azon szándékát, hogy a szerződés tartalmát nem kívánja a nyilvánosság elé tárni. Így az Európai Parlament és Tanács 1049/2001 Rendelete 4(5) cikkelyének értelmében a szóban forgó dokumentumot illetően az ESA-nak nem áll módjában eleget tenni a hozzáférési kérelemnek.

Az ESA határozatához való hozzáféréssel kapcsolatban, melyet az Ügynökség ez év januárjában hozott, s melynek alapján az Ügynökség nem írta alá az üzemanyag-ellátásról szóló szerződést abban a formájában, ahogyan az létrejött az MVM Paks 2 és az orosz fél között, attól tartok, türelmét kell, kérjem. Az információ nyilvánosságra hozatalával kapcsolatban a tárgyalások jelenleg is tartanak az Európai Bizottság és a magyar hatóságok között.

A késedelemért szíves elnézését kérve, biztosítom, hogy kérelme mindaddig függőben marad, míg nem kerülünk abba a helyzetbe (reményeink szerint az elkövetkező hetekben), hogy a magyar féllel folytatott tárgyalások kimenetelének megfelelően válasszal tudjunk szolgálni.

Tisztelettel,

Stamaitos Tsalas